Petola bulat

Petola bulat, petola buntal, petola manis atau belustru (nama saintifik: Luffa aegyptica) ialah sejenis pokok menjalar semusim yang ditanam di Asia Selatan dan Asia Tenggara. Ia merupakan spesies jenis genus Luffa dalam keluarga Cucurbitaceae serumpun dengan petola segi.

Botani
Daun-daunnya berbentuk bujur 6 hingga 25 sm panjang dan 8 hingga 27 sm lebar dengan tangkai antara 5-10 sm panjang.

Pokok petola bulat mempunyai bunga jantina yang berasingan di mana bunga jantan tumbuh menjambak manakala bunga betina tumbuh secara tunggal. Buahnya berbentuk silinder licin.

Kegunaan
Buah mudanya dituai sebagai sayur. Apabila buah ini menjadi terlalu tua, isi jaringan xilemnya menjadi keras yang boleh digunakan sebagai bahan penggosok seakan span selepas dikeringkan.

Biji-bijinya boleh diperah menghasilkan suatu minyak tidak berbau; sisa perahan biji ini boleh dijadikan makanan untuk arnab dan ikan keli mahupun dijadikan baja.

Rujukan

Pautan luar
 Maklumat lanjut di Sistem Maklumat Biokepelbagaian Malaysia
 Cucurbitoideae
 Cucurbitaceae